**Roma Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: jegyzo@kerecsend.hu**

***J e g y z ő k ö n y v***

***a Kerecsendi Roma Nemzetiségi Önkormányzat***

***2023. június 1.-ei testületi üléséről***

*A jegyzőkönyv 13-16. közötti számozott oldalt tartalmaz.*

**J E G Y Z Ő K Ö N Y V**

**Készült:** 2023. június 1.-én Roma Nemzetiségi Önkormányzat képviselő-testületi ülésén (Kerecsend, Fő u. 55.)

**Jelen vannak:**

Suha József elnök

Nagy Ferenc elnök-helyettes

Váradi Tiborné képviselő

Burai József képviselő

dr. Szász Kata jegyző

Sári László polgármester

Forgácsné Román Rita alpolgármester

Békési Eszter jegyzőkönyvvezető

**Az ülés napirendje:**

1. A 2023. évi Romanap megszervezése

előadó: Suha József elnök

1. Egyebek

**Az ülésen elfogadott döntések:**

|  |  |
| --- | --- |
| 12/2023. (VI.01.) RNÖ határozat | 2023. évi Romanap fellépők költsége határozat |
| 13/2023. (VI.01.) RNÖ határozat | 2023. évi Romanap vendéglátás költsége határozat |
| 14/2023. (VI.01.) RNÖ határozat | 2023. évi Romanap dátum kitűzése határozat |
| 15/2023. (VI.01.) RNÖ határozat | 2023. évi Romanap meghívottak határozat |
| 16/2023. (VI.01.) RNÖ határozat | 2023. évi Romanap belépőjegy határozat |

**Suha József RNÖ-elnök**

Köszöntök mindenkit a mai testületi ülésünkön. Átadnám a szót Forgácsné Román Ritának, hogy a pályázatokkal kapcsolatban tájékoztasson minket.

**Forgácsné Román Rita alpolgármester**

A Roma Nemzeti Kulturális Pályázaton 500.000 Ft-ot nyertünk a Romanap megvalósításához, a feladatalapú támogatás 606 000 Ft lesz 2023-ra. Én ehhez megcsináltam minden nyilatkozatot, minden szükséges dokumentumot. Szükség van még továbbá az alakuló ülés jegyzőkönyvére, illetve a NAV Köztartozásmentes adatbáziásából egy nemleges igazolásra, illet a Roma Nemzetiségi Önkormányzat kincstári törzskönyvi kivonata szükséges, a többi dokumentumot megcsináltam. A feladatalapú támogatással jövő év december 31-ig, a roma nemzeti kulturális pályázattal jövő év március 31-ig kell elszámolni.

**Nagy Ferenc képviselő**

Az 500 000 ft-ból mi valósítható meg.

**Forgácsné Román Rita alpolgármester**

Kizárólag előadóművésznek a tisztelet díja. Majd a pályázati felületen egy módosítást kell majd eszközölni, hogy nem 1,5 millió forinttal, hanem 500 000 forinttal számolunk el.

**1. napirendi pont**

**Suha József elnök**

A pályázat 500 000 Ft, a feladatalapú támogatás 606 000 Ft. Emellett ugye szükség van színpadra, mobil wc-re, vendégfogadás, hangosítás, egyéb feladatok. Összesen így van 1 100 000 Ft. A 2 fellépő díja 700 000 Ft, vendégfogadás 150 000 Ft és az egyéb kiadásokra 150 000 Ft. Észrevétel esetleg van-e ezzel kapcsolatban vagy mindenki egyetért?

*A Képviselő-testület egyhangú szavazással (négy igen szavazattal) az alábbi határozat fogadta el:*

**12/2023. (VI.01.) határozat**

A Kerecsendi Roma Nemzetiségi Önkormányzat megtárgyalta a 2023 évre tervezett Romanap megszervezésére tett javaslatot mely alapján elfogadták a tervezett fellépők meghívására 700.000 Ft kiadást tervez.

Felelős: Suha József elnök

Határidő: 2023. augusztus 5.

**13/2023. (VI.01.) határozat**

A Kerecsendi Roma Nemzetiségi Önkormányzat megtárgyalta a 2023 évre tervezett Romanap megszervezésére tett javaslatot mely alapján elfogadták a rendezvényen történő vendéglátásra 150.000 Ft kiadást tervez.

Felelős: Suha József elnök

Határidő: 2023. augusztus 5.

**Nagy Ferenc képviselő**

Hány fő meghívott? Melyik nap legyen a romanap?

**Suha József elnök**

Úgy gondolom, kb. 40 fő. A romanap tervezett időpontja augusztus 5.

A belépők a kerecsendiek részére továbbra is ingyenesek, csak lakcímkártya felmutatása szükséges, továbbá külsősök részére 1000 Ft, 10 éves kor alatt pedig továbbra is ingyenes. Összeszámolva, ez így 1 000 000 Ft. Van-e más kérdés, észrevétel? Ki az, aki elfogadja?

*A Képviselő-testület egyhangú szavazással (négy igen szavazattal) az alábbi határozatokat fogadta el:*

**14/2023. (VI.01.) határozat**

A Kerecsendi Roma Nemzetiségi Önkormányzat Képviselő-testülete megtárgyalta és elfogadta, hogy augusztus 5. napján kerül megrendezésre a 2023. évi Romanap Kerecsenden.

Felelős: Suha József elnök

Határidő: 2023. augusztus 5.

**15/2023. (VI.01.) határozat**

A Kerecsendi Roma Nemzetiségi Önkormányzat Képviselő-testülete megtárgyalta és elfogadta, hogy augusztus 5. napján megrendezésre kerülő Romanapon 40 főt látnak vendégül.

Felelős: Suha József elnök

Határidő: 2023. augusztus 5.

**16/2023. (VI.01.) határozat**

A Kerecsendi Roma Nemzetiségi Önkormányzat Képviselő-testülete megtárgyalta és elfogadta, hogy augusztus 5. napján megrendezésre kerülő Romanapon a belépőjegy ára 1000 Ft, azonban a helyi lakosoknak továbbra is ingyenes a belépés, valamint a 10 év alatti gyermekek részére is biztosítják az ingyenes résztvételt.

Felelős: Suha József elnök

Határidő: 2023. augusztus 5.

**Suha József elnök**

Az ülést bezárom.

kmf.

Suha József Nagy Ferenc elnök elnök-helyettes